Testfelépítését tekintve 187 cm magas és 64 kg súllyal versenyzett. Az 1987-es atlétikai világbajnokságon szerezte első kiemelkedő eredményét, amikor a 4 × 400 méteres síkfutóváltó tagjaként aranyérmes lett. Ezután 21 éves korában részt vett az 1988. évi nyári olimpiai játékokon Szöulban, ahol 400 méteres síkfutásban egyéni bronzérmet szerzett, míg csapatban a 4 × 400 méteres váltó tagjaként ért el a csúcsra, és olimpiai bajnok lett. Az 1991-es atlétikai világbajnokságon 400 méteres síkfutásban egyéni harmadik helyezést ért el Tokióban, honfitársa, Antonio Pettigrew és a brit Roger Black mögött, a 4 × 400 méteres váltó tagjaként ezüstérmet szereztek.